wickkiey/tamil-wikipedia-chunked huggingface dataset:
# இலங்கையின் மக்கள் தொகையியல்

### தேசிய சமயங்கள்

2011 ஆம் ஆண்டின் கணக்கெடுப்பின் படி, இலங்கையின் பிரதான மதங்கள் பௌத்தம் (70.19%), இந்து சமயம் (12.61%), இஸ்லாம் (9.71%) கிறிஸ்தவம் (7.45%) (கத்தோலிக்க திருச்சபை 6%, சீர்திருத்தத் திருச்சபையினர் 1%) ஆகவும் உள்ளது. சிங்களவர் பெரும்பாலாக தேரவாத பௌத்ததை பின்பற்றுவதுடன், தமிழர் பெரும்பாலாக இந்து சமயிகளாக உள்ளனர்.  
| பௌத்தர் [70%] | இந்துக்கள் [15%] | இசுலாமியர் [7.5%] | கிறிஸ்தவர் [7.5%] |
| --- | --- | --- | --- |
| <> | <> | <> | <> |
| இலங்கையின் முக்கிய சமயத்தவர்களின் பரம்பல். இவை 2001 கணிப்பீட்டின் படியானது தகவல் இல்லாதபோது | } |  |  |  
**'''சமய அடிப்படையில் இலங்கையில் சனத்தொகை - 1881 முதல் 2012 வரை'''**  
| ஆண்டு | பௌத்தம் | இந்து | இசுலாம் | கிறித்தவம் | ஏனைய | **மொத்தம்** |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| align=1881 மதிப்பீடு | 1,698,100 | 61.53% | 593,600 | 21.51% | 197,800 | 7.17% | 268,000 | 9.71% | 2,300 | 0.08% | **2,759,800** |  |
| align=1891 மதிப்பீடு | 1,877,000 | 62.40% | 615,900 | 20.48% | 212,000 | 7.05% | 302,100 | 10.04% | 800 | 0.03% | **3,007,800** |  |
| align=1901 மதிப்பீடு | 2,141,400 | 60.06% | 826,800 | 23.19% | 246,100 | 6.90% | 349,200 | 9.79% | 2,500 | 0.07% | **3,566,000** |  |
| align=1911 மதிப்பீடு | 2,474,200 | 60.25% | 938,300 | 22.85% | 283,600 | 6.91% | 409,200 | 9.96% | 1,100 | 0.03% | **4,106,400** |  |
| align=1921 மதிப்பீடு | 2,769,800 | 61.57% | 982,100 | 21.83% | 302,500 | 6.72% | 443,400 | 9.86% | 800 | 0.02% | **4,498,600** |  |
| align=1931 கணக்கீடு | 3,266,600 | 61.55% | 1,166,900 | 21.99% | 354,200 | 6.67% | 518,100 | 9.76% | 1,100 | 0.02% | **5,306,900** |  |
| align=1946 மதிப்பீடு | 4,294,900 | 64.51% | 1,320,400 | 19.83% | 436,600 | 6.56% | 603,200 | 9.06% | 2,200 | 0.03% | **6,657,300** |  |
| align=1953 மதிப்பீடு | 5,209,400 | 64.33% | 1,610,500 | 19.89% | 541,500 | 6.69% | 724,400 | 8.95% | 12,100 | 0.15% | **8,097,900** |  |
| align=1963 மதிப்பீடு | 7,003,300 | 66.18% | 1,958,400 | 18.51% | 724,000 | 6.84% | 884,900 | 8.36% | 11,400 | 0.11% | **10,582,000** |  |
| align=1971 மதிப்பீடு | 8,536,800 | 67.27% | 2,238,600 | 17.64% | 901,700 | 7.11% | 1,004,300 | 7.91% | 8,400 | 0.07% | **12,689,800** |  |
| align=1981 மதிப்பீடு | 10,288,300 | 69.30% | 2,297,800 | 15.48% | 1,121,700 | 7.56% | 1,130,600 | 7.62% | 8,300 | 0.06% | **14,846,700** |  |
| align=2001 மதிப்பீடு |  |  |  |  |  |  |  |  |  |  |  |  |
| align=2012 மதிப்பீடு | 14,222,844 | 70.19% | 2,554,606 | 12.61% | 1,967,227 | 9.71% | 1,509,606 | 7.45% | 9,440 | 0.05% | **20,263,723** | } |
# இலங்கையின் மக்கள் தொகையியல்

### தேசிய மொழிகள்

இலங்கையின் தேசிய மொழிகளான தமிழும், சிங்களமும் நிர்வாகம், கல்வி, நீதி போன்ற துறைகளிலும், ஆங்கிலம் வணிகத்துறையிலும் பெரும்பாண்மையாக பயன்பாட்டிலுள்ளது. 1987மாம் ஆண்டில் கைசாத்திடப்பட்ட இலங்கை - இந்திய ஒப்பந்தத்தின் முலம் தமிழும், சிங்களமும் அரசு கரும மொழிகளாகவும், ஆங்கிலம் இணைப்பு மொழியாகவும் அரசியல்யாப்பில் அங்கீகாரிக்கப்பட்டுள்ளது. ஆங்கிலம் பரவலாக இலங்கையில் உபயோகத்திலுள்ள போதிலும், பறங்கியர் மட்டுமே இதை தங்கள் தாய் மொழியாகக் கொண்டுள்ளனர்.
# இலங்கையின் மக்கள் தொகையியல்

### சமூக கட்டமைப்பு

சாதிய அமைப்பே இலங்கையின் சமூக கட்டமைப்பின் சமூக அதிகார படிநிலையின் அடித்தளம். சாதிய கட்டமைப்பு பிறப்பு, தொழில், பொருளாதாரம் மற்றும் சமயம் சார்ந்த கூறுகளால் ஆனது. இவ்வமைப்பின் தோற்றத்தை வேதங்களில் வலியுறுத்தப்படும் "நான்கு வர்ண" சாதி பெரும்பிரிவுகளில் காணலாம். அவற்றினிடையேயான ஏற்றத்தாழ்வு நிலை ஒவ்வொறு பகுதியிலும் வெவ்வேறாக இருக்கின்றது. வேதங்களில் கூறப்படும் சாதி நெறிகளை தவறாக புரிந்து கொண்ட காரணத்தால் மத்திய காலங்களில் சமூகத்தில் சாதி அடிப்படையில் பாகுபாடுகளும் ஏற்றத்தாழ்வுகளும் ஏற்பட்டன. பல முன்னேற்றங்கள் ஏற்பட்டபொதும் நாட்டின் அரசியலிலும் திருமணம் உட்பட்ட பல சமூக வழக்கங்களிலும் சாதி ஒரு முக்கிய இடம் வகிக்கிறது.
# இலங்கையின் மக்கள் தொகையியல்

## இலங்கையின் கருவளம்

பொதுவாக கருவளம் என்பதற்கு பல்வேறு அறிஞர்கள் பல்வேறு கருத்துக்களை முன்வைத்துள்ளன. அந்த அடிப்படையில். Hazel R. Barath (1992) என்பவரின் **'“Population Geography”**' என்ற நூலில் “பொதுவாக கருவளம் என்றபதம் சகல உயிர்வாழ் இனங்களும் தம்மை ஒத்த உயிர்களை தாங்கி அவற்றை பிரசவிக்கின்ற திறமை. குறிப்பாக உயிருடன் நிகழ்கிகன்ற பிறப்புக்களின் உண்மைச் சம்பவம்.” என்று குறிப்பிடப்பட்டுள்ளது. அவ்வாறே தோம்ஸன் மற்றும் லூயிஸ் என்ற அறிஞர்கள் “பொதுவாக ஒருதொகுதிப் பெண்களினது உண்மையான மீள் இனப்பெருக்க நிறைவேற்றத்தினைக் குறித்து நிற்கும்” என்று குறிப்பிட்டுள்ளார்கள்.
# இலங்கையின் மக்கள் தொகையியல்

## இலங்கையின் கருவளம்

### இலங்கையின் கருவள நிலை

வளர்ச்சி அடைந்து வருகின்ற நாடுகளில் தெற்காசியாக் கருவளப் போக்கு சற்று வித்தியாசமானது அதிலும் இலங்கை சமூகக்குறிகாட்டிகள் பலவற்றில் விதிவிளக்குகளைக் கொண்டநாடாக இருக்கின்றது. எடுத்துக்காட்டாக இலங்கையின் 2006 ஆம் ஆண்டு தரவுகளின் படி எழுத்தறிவு வீதம் 97% பருமட்டான பிறப்பு வீதம் 11% பருமட்டான இறப்பு வீதம் 6% இயற்கை அதிகரிப்பு வீதம் 1.1% எனவே இலங்கை ஏனைய தெற்காசிய நாடுகளில் இருந்து விலகியதொரு போக்கை கொண்டு காணப்படுகின்றது எனலாம். அதேவேளை இலங்கையின் கருவளப்போக்கு ஒரு தொடர்ச்சியான வீழ்ச்சிப் போக்கை காட்டி நிற்கின்றது. குறிப்பாக 1950களின் பிற்பாடு இதனை சிறப்பாக அவதானிக்கலாம். 1963ஆம் ஆண்டில் பெண் ஒருவருக்கு 5 பிறப்புகள் காணப்பட்டது. (De Silva W 1991) மொத்தக் கருவளவீதம் 1993ஆம் ஆண்டு 2.3 ஆக வீழ்ச்சி கண்டது. (குடிவரையியல் சுகாதார அளவீடு 1993) இதனைத் தொடர்ந்து 1995-2000 காலப்பகுதியில் 1.96ஆக வீழ்ச்சி கண்டது. (குடிவரையியல் சுகாதார அளவீடு 2000) 2006 ஆம் ஆண்டிலும் ஒரு தாயிக்கு 2 பிள்ளை என்ற விகிதத்திலே காணப்பட்டுள்ளது.(World Population Chart Sheet 2006) இலங்கையின் குடிக்கணிப்பானது முதன்முதலில் 1871 ஆம் ஆண்டு மேற்கொள்ளப்பட்டது. இதனைத்தொடர்ந்து 1981 ஆம் ஆண்டு வரை ஒரு சிலகாலப்பகுதிகள் தவிர ஒவ்வொரு 10 ஆண்டுகளுக்கு ஒரு முறை குடிக்கணிப்பு மேற்கொள்ளப்பட்டு வருகின்றது. மேலும் இலங்கையில் முதன்முதலாக கருவள அளவீடானது 1975 ஆம் ஆண்டில் மேற்கொள்ளப்பட்டது. (Srilanka Fertility Survery 1975). எனவே கடந்த 3 தசாப்தமாக கருவளம் பற்றிய தகவல்களை பெற்றுக்கொள்ளக் கூடியதாக இருப்பதால் இலங்கையின் கருவளப்போக்கின் வரலாற்றை அணுகக்கூடியதாக இருக்கின்றது.இந்தஅடிப்படையில் இலங்கையின் கருவள அளவீடுகளில் சிறந்த முறையான மொத்தக் கருவள வீதத்தை நோக்கின் 1953 ஆம் ஆண்டு தொடக்கம் 2005-2006 காலப்பகுதி வரையான கருவள வீழ்ச்சிப் போக்கை அவதானிக்கக் கூடியதாக உள்ளது.
# இலங்கையின் மக்கள் தொகையியல்

## இலங்கையின் கருவளம்

### இலங்கையின் மொத்தக் கருவள வீதம்

**வருடம் மொத்தக் கருவள வீதம்**  
(1953 – 2005 to 2006)  
| வருடம் | மொத்தக் கருவள
வீதம் |  |
| --- | --- | --- |
| 1953 | 5.32 |  |
| 1963 | 5.33 |  |
| 1965 | 5.19 |  |
| 1966-1977 | 4.72 |  |
| 1970 | 4.45 |  |
| 1971 | 4.16 |  |
| 1971-1975 | 3.89 |  |
| 1975 | 3.6 |  |
| 1978 | 3.55 |  |
| 1976-1980 | 3.5 |  |
| 1981 | 3.45 |  |
| 1982-1987 | 2.82 |  |
| 1988-1993 | 2.26 |  |
| 1995-2000 | 1.96 |  |
| 2005-2006 | 2 | } |  
மூலம்: Department of census and statistics 2002
World population data sheet 2006  
மேலும் இந்த அட்டவணை மொத்தக்கருவளப் போக்கில் படிப்படியான ஒரு வீழ்ச்சிப் போக்கை காட்டி வந்துள்ளது. இன்றைய நிலையில் ஒரு தாயிக்கு 2 பிள்ளை என்ற நிலையில் இலங்கையின் மொத்தக் கருவளம் காணப்படுகின்றது.
இதே போனறு பருமட்டான முறையில் கருவள வீதத்தை எடுத்து நோக்கும் போது கருவளத்தின் போக்கு எவ்வாறு 1964-2006 வரையான காலப்பகுதியில் மாற்றம் பெற்றுள்ளது என்பதை நோக்கலாம். இதனடிப்படையில் பின்வரும் அட்டவணை இதனை தெளிவ படுத்துகின்றது.
# இலங்கையின் மக்கள் தொகையியல்

## இலங்கையின் கருவளம்

### பருமட்டான பிறப்பு வீதம் 1000 ற்கு

(1964 – 2006)
| வருடம் | பருமட்டான பிறப்பு
வீதம் 1000 க்கு |  |
| --- | --- | --- |
| 1964 | 33.2 |  |
| 1969 | 27.5 |  |
| 1974 | 27.5 |  |
| 1979 | 28.9 |  |
| 1984 | 25.1 |  |
| 1989 | 21.6 |  |
| 1994 | 20.8 |  |
| 1999 | 17.3 |  |
| 2000 | 17.6 |  |
| 2001 | 18.9 |  |
| 2002 | 19.1 |  |
| 2003 | 18.9 |  |
| 2004 | 18.5 |  |
| 2005 | 19.7 |  |
| 2006 | 19.9 | } |  
மூலம்: Registrar Generals Department 2007.  
இதன்படி பருமட்டான பிறப்பு வீதமானது 1964 ஆம் ஆண்டிலிருந்து நோக்கும் போது படிப்படியான குறைவைக் காட்டினாலும் 2001 ஆம் ஆண்டிலிருந்து சற்று அதிகரித்த போக்கைக் காட்டி நிற்பதை அவதானிக்கலாம்.
குறிப்பாக மொத்தக் கருவளவீதம் பருமட்டான பிறப்பு வீதம் என்பனவற்றில் கருவளதிடீர் வீழ்ச்சியையம் சிலகாலம் தளம்பளில் உயர்வையம் காட்டி நிற்கின்றது. இதற்கு முக்கிய காரணம் கருவளத்தைத் தீர்மானிக்கும் முக்கிய காரணிகளில் ஏற்பட்ட தாக்கம் ஆகும். இதன்படி 1955-1975 காலப்பகுதியில் கருவளவீழ்ச்சிக்கான காரணங்களில் தாமதமான திருமணங்கள் பிரதான காரணியாக குறிப்பிடத்தக்கது. (Wright 1968) றைற் என்பவர் குறிப்பிடுகையில் “பெண்களின் திருமண அந்தஸ்து அவர்களின் திருமண வயதில் ஏற்பட்ட மாற்றங்கள் என்பன இக்காலப்பகுதியில் கருவள வீழ்ச்சிக்கு பிரதான காரணங்களாக அமைந்துள்ளன எனக் குறிப்பிட்டுள்ளார்.  
அதே வேளையில் 1970 ஆம் ஆண்டுகளின் நடுப்பகுதியில் இருந்து குடும்பக் கட்டுப்பாட்டு முறைகளில் ஏற்பட்ட படிப்படியான வளர்ச்சியம் கருவள வீழ்ச்சிக்கு காரணமாக அமையலாயிற்று. இலங்கையில் 1953 ஆம் ஆண்டில் குடும்பத்திட்டச்சங்கம் ஆரம்பித்து 1965 ஆம் ஆண்டு வரையில் அதன் நிகழ்ச்சித்திட்டச் செயற்பாடுகள் பெரும்பாலும் நடைமுறையில் இடம் பெறவில்லை. 1965 ஆம் ஆண்டின் இறுதியிலிருந்து 3 கட்டங்களாக விரிவாக்கம் பெற்ற இத்திட்டம் 1968 ஆம் ஆண்டின் போது நாடு முழுவதையம் உள்ளடக்கியதாக வியாபித்தது.
# இலங்கையின் மக்கள் தொகையியல்

## முடிவரை

இந்த அடிப்படையில் கருவளத்தைத் தீர்மானிப்பதில் பெண்களின் தொழில் அந்தஸ்து கல்விமட்டம் வருமானம் கலாசார மதநம்பிக்கை கணவர்மார் கல்வி தொழில் போன்ற காரணிகளும் கருவளத்தில் தாக்கம் செலுத்திAள்ளதை அவதானிக்கலாம். இது தொடர்பாக (Caldwell 1982) கோல்ட்வெல் என்பவர் “விருத்தி அடைந்த கல்வியால் கருவளமட்டம் குறைவடைந்துள்ளது கல்வி அறிவ திருமணவயதை பாதிக்கின்றது”. எனக்குறிப்பிட்டுள்ளதை அவதானிக்கலாம்.  
இந்த அடிப்படையில் இலங்கையின் கருவளத்திலும் இவ்வாறான காரணிகளின் செல்வாக்கை அவதானிக்கக் கூடியதாக உள்ளது எனலாம். இலங்கை கருவளக் கட்டுப்பாடு தொடர்பான அழுத்தமான சட்டங்கள் இன்றுவரையில் கொண்டுவர வில்லை என்றாலும் கருவளத்தின் வளர்ச்சிப் போக்கில் ஒரு வீழ்ச்சியை அவதானிக்கக் கூடியதாகவே உள்ளது. இந்த அடிப்படையில் எதிர்வரும் காலங்களில்கருவளம் ஒரு முறையான மெதுவான வளர்ச்சிப் போக்கை எடுத்துச் செல்ல வேண்டுமானால் அதற்கு நாட்டு மக்களும் அரசாங்கத்துக்கு ஒத்துழைப்பு வழங்கவது அவசியமாகும். இதன்படி ஒரு நாட்டின் குடித்தொகை வளங்களை ஒத்துக் காணப்படும் போது அந்நாட்டின் அபிவிருத்திக்கும் அது வழிவகுக்கும் என்பது சந்தேகமில்லை.
# இலங்கையின் மக்கள் தொகையியல்

## உசாத்துணைகள்

1. Indralal da silva, (2007), Population Study: Based On Srilanka, Deapani (pvt) ltd, Srilanka.
1. Registrar Generals Department,(2007).
1. World Population Data sheet, (2006).
1. Census and Statistics Department,(2002).
# இலங்கையின் மக்கள் தொகையியல்

## வெளியிணைப்புகள்

- உலக தகவல் புத்தகம்
-
# விளாதிமிர் லெனின்

**விளாதிமிர் இலீயிச் லெனின்** (*Vladimir Ilyich Lenin*, ; , – ஜனவரி 21, 1924), ஒரு உருசியப் புரட்சியாளரும், போல்செவிக் கட்சியின் தலைவரும், சோவியத் ஒன்றியத்தின் முதல் அரசத்தலைவரும், பின்னாளில் ஜோசஃப் ஸ்டாலினால் மார்க்சியம்-லெனினியம் என்று விரிவுபடுத்தப்பட்ட லெனினியம் என்ற கோட்பாட்டின் நிறுவுனரும் ஆவார்.
# விளாதிமிர் லெனின்

## பெயர்க்காரணம்

"லெனின்" என்பது் ரஷ்யப் புரட்சிக்காக அவர் கொண்டிருந்த புனைபெயர்களில் ஒன்று. பின்னாளில் தன்னுடைய உண்மையான "விளாதிமிர் உலியனொவ்" என்கிற பெயரை "விளாதிமிர் லெனின்" என்று மாற்றிக்கொண்டார். சில சமயங்களில் அவரை *நிக்கலாய் லெனின்* (Nikolai Lenin) என்று மேற்கத்திய கம்யூனிச எதிர்ப்பாளர்களும் வெளிநாட்டுப் பத்திரிகையாளர்களும் வர்ணித்தார்கள். ஆனால், சோவியத் யூனியனில் அவர் இப்பெயரினால் அறியப்படவில்லை.  
லெனின் என்கிற அவருடைய பெயரின் மூலக்காரணம் பற்றி பல கருத்துக்கள் உள்ளன. மேலும், அந்தப் பெயரினை எதற்காகத் தேர்வு செய்தார் என்று அவர் சொன்னதாக அறியப்படவில்லை. இப்பெயருக்கு லேனா என்கிற நதியின் பெயரோடு தொடர்பிருக்கலாம் எனக் கூறப்படுகிறது. இதே காலகட்டத்தில் முன்னணி ரஷ்ய மார்க்சியவாதியான *ஜார்ஜி பிளிகானொவ்* (Georgi Plekhanov) என்பவர் வோல்கா நதியோடு தொடர்புடைய வோல்ஜின் என்கிற புனைபெயரினைக் கொண்டிருந்தார். லேனா நதி வோல்கா நதியை விட நீண்ட தூரம் ஓடுவதாலும் எதிர்த் திசையில் ஓடுவதாலும் லெனின் என்கிற பெயரினை லெனின் தேர்வு செய்வதற்கு காரணம் என்று ஒரு கருத்தும் கூறப்படுகிறது. ஆனால், அந்தக் காலகட்டத்தில் லெனின் பிளிகானொவின் எதிப்பாளர் அல்ல. மேலும், லேனா படுகொலைக்கு முன்னரே இப்பெயர் வழங்கப்படுவதால் அதற்கும் இப்பெயருக்கும் தொடர்பில்லை என அறியப்படுகிறது.
# விளாதிமிர் லெனின்

## ஆரம்பகால வாழ்க்கை

### குழந்தைப் பருவம் 1870–1887

விளாதிமிர் லெனின் 22 ஏப்ரல் 1870ல் ரஷ்யாவில் வால்கா நதியின் கரையோரம் உள்ள சிம்பிர்ஸ்க் எனும் நகரத்தில் இல்யா உல்யனாவ் - மாயா உல்யானவ் தம்பதிகளுக்கு மகனாகப் பிறந்தார். இவருடைய இயற்பெயர் விளாதிமிர் இலீச் உல்யானவ் என்பதாகும். அலெக்ஸாண்டர், டிமிட்ரி என்ற சகோதரர்களும், ஆனர், மரியா, ஆல்கா என்ற சகோதரிகளும் லெனினுக்கு இருந்தனர். இல்யா உல்யனாவ் மாவட்ட கல்வி அதிகாரியாக பணியாற்றிக் கொண்டிருந்தார்.  
இவருடைய தந்தையின் இறப்பிற்குப் பிறகு, அண்ணன் அலெக்ஸாண்டர் ஜார் மன்னனை கொல்ல முயன்றதுக்காக 1887 ஆம் ஆண்டு மார்ச் 1ம் நாள் கைது செய்யப்பட்டரார். அதனையடுத்து 1887 ஆம் ஆண்டு மே 8ம் நாள் ஜார் மன்னரின் காவல்துறையால் மரண தண்டனை நிறைவேற்றப்பட்டு உயிரிழந்தார்.
# விளாதிமிர் லெனின்

## ஆரம்பகால வாழ்க்கை

### பல்கலைக்கழகம் மற்றும் அரசியல் தீவிரவாதம்: 1887–1893

1887 ஆம் ஆண்டு கசான் பல்கலைக் கழகத்தில் லெனின் சேர்ந்தார், அப்பொழுது அன்னையுடன் சில்பர்க் நகரில் ஒரு வாடகை வீட்டில் தங்கினார். அங்கு தனது சகோதரர் அலெக்ஸாண்டரைப் போல தீவிரமான கருத்துகளை உடைய லாசர் போகோராக் (Lazar Bogoraz) உடன் சந்திப்பு நேர்ந்தது. லாசர் மக்கள் சுதந்திர கட்சி என்ற உழைப்பாளர்களின் நலன் சார்ந்த இடதுசாரி அமைப்பினை ஏற்படுத்தியிருந்தவர்.  
லெனின் பல்கலைகழகத்தில் சட்டப்படிப்பினை படித்தார். அப்பொழுது மாணவர்களுடன் இணைந்து போராட்டங்களில் ஈடுபட்டார், இதனால் காவல்துறையினரால் கைது செய்யப்பட்டார். பல்கலைக் கழகம் அவருக்கு படிப்பு தர மறுத்தது. இதனையடுத்து லெனின் தானே சட்டப்படிப்பினை ஒன்றரை வருடத்தில் படித்து தேர்ந்ததாக கூறப்படுகிறது.  
**தொழிலாளர் விடுதைலை இயக்கம்** என்பதை தொடங்கி ரஷ்யாவில் தொழிலாளர்களிடையே காரல் மார்க்ஸின் கொள்கைகளை பரப்புரை செய்தார். 1895-ல் கைது செய்யப்பட்டு சைபீரியாவிற்கு நாடு கடத்தப்பட்டார். அவர் விடுதலையாகி வந்தது 1900ல். ஸ்பார்க் என்ற பெயரில் நாளிதழ் ஒன்றினை தொடங்கினார்.  
விளாதிமிர் லெனின் தன் இளமைக் காலத்தில் நடாயா கிரூப்ஸ்காயா என்ற பள்ளி ஆசிரியயை காதலித்து திருமணம் செய்துகொண்டார். இருவரையும் ஜார் அரசு சைபீரியாவிற்கு நாடுகடத்தியது.
# விளாதிமிர் லெனின்

## ரஷ்யாவில் பொதுவுடமை ஆட்சி

ரஷ்யாவில் பொதுவுடமை ஆட்சியை நிறுவுவதற்குக் காரணமாக இருந்த முக்கிய அரசியல் தலைவர் லெனின் ஆவார். இவருடைய இயற்பெயர் விளாதிமிர் இலியீச் உலியானாவ் என்பதாகும். ஆனால், இவருடைய புனை பெயரான "லெனின்" என்ற பெயரிலேயே இவரை உலகம் நன்கறியும்.
பொதுவுடமைக் கொள்கையை நிறுவிய உலகப் புகழ்பெற்ற கார்ல் மார்க்ஸ் என்பாரின் ஆர்வம் மிக்க சீடரான லெனின், மார்க்ஸ் அவ்வப்போது கோடி காட்டிய கொள்கைகளை நடைமுறையில் தீவிரமாகச் செயற்படுத்தினார் லெனின் உருவாக்கிய பொதுவுடமைக் கொள்கை வரலாற்றில் மிகுந்த செல்வாக்கு மிக்க மாந்தர்களுள் ஒருவராக அவர் ஏற்றுக் கொள்ளப்பட்டிருக்கிறார்.  
சைபீரியாவில் இவர் கழித்த இந்த மூன்றாண்டுக் காலம் இவருக்கு அத்துணை துயர்மிகுந்ததாக இருக்கவில்லை. அங்கு இருந்தபோதுதான் லெனின் 1898 இல் தமக்கு தோழியராக இருந்த குரூப்ஸ்காயா என்பவரை மணந்து கொண்டார். "ரஷ்யாவில் முதலாளித்துவம் வளர்ந்த வரலாறு" என்ற நூலையும் அப்போதுதான் எழுதினார். இவருடைய சைபீரிய வாழ்க்கை 1900 பிப்ரவரியில் முடிவடைந்தது. சில மாதங்களுக்குப் பிறகு இவர் மேற்கு ஐரோப்பாகவுக்குச் சென்றார். அங்கு இவர் ஒரு தொழில்முறைப் புரட்சி வாதியாக சுமார் 17 ஆண்டுகள் கழித்தார். அதுபோது, இவர் சார்ந்திருந்த ரஷ்யன் சமூக-ஜனநாயகத் தொழிலாளர் கட்சி "போல்ஷ்விக்" கட்சி என்றும், "மென்ஷவிக்" கட்சி என்றும் இரண்டாக உடைந்தது. லெனின் பெரிய கட்சியாக இருந்த "போல்ஷ்விக்" கட்சிக்குத் தலைவரானார். 1914 இல் தொடங்கிய முதல் உலகப் போர் லெனினுக்குப் பெரிய வாய்ப்புகளைத் தேடித் தந்தது. அந்தப் போரில் ரஷியாவுக்குப் பெருந்தோல்வி ஏற்பட்டது. பொருளாதாரத் துறையில் பேரழிவுகள் ஏற்பட்டன.  
1917 ஆம் ஆண்டு மார்ச் மாதத்தில் ஜார் அரசு கவிழ்க்கப்பட்டது. ரஷியாவில் மக்களாட்சி அரசு ஏற்படலாம் என்று கூடத் தோன்றியது. ஜார் ஆட்சி வீழ்ந்த பின்னர் ரஷியாவில் ஜனநாயகக் கட்சிகள் ஒன்று சேர்ந்து ஒரு தற்காலிக அரசை அமைத்திருந்தன. ஆனால், அந்தக் கட்சிகளுக்கு மக்கள் ஆதரவு இல்லை என்பதையும், மக்களின் எதிர்ப்பைச் சமாளிக்கும் வலிமை அக்கட்சிகளுக்கு இல்லை என்பதையும் லெனின் அறிந்து கொண்டார். கட்டுக் கோப்பும் ஒழுக்கமும் வாய்ந்த தம்முடைய பொதுவுடைமைக் கட்சி எண்ணிக்கையில் சிறியதாக இருப்பினும், அது ஆட்சியைப் பிடிப்பதற்கு அரிய வாய்ப்பி உருவாகியிருப்பதையும் லெனின் கண்டார். எனவே, தற்காலிக அரசை கவிழ்த்துவிட்டு பொதுவுடைமை அரசை நிறுவும்படி அவர் போல்ஷ்விக் கட்சியினரைத் தூண்டினார். "இப்போது இல்லையெனில் இனி எப்போதும் இல்லை" என்று கூறி அவர்களை ஊக்குவித்தார்.
# விளாதிமிர் லெனின்

## 1917 ஆம் ஆண்டு ரஷ்யப் புரட்சி

1917 ஜூலையில் நடந்த ஒரு புரட்சி முயற்சி வெற்றி பெறவில்லை. இந்தப் புரட்சியின் எதிரிகள் இவரை ஜெர்மன் கையாள் என்று காட்ட முயன்றனர். அதனால் இவர் முதலில் பெட்ரோகிராடு நகரில் ஒரு குடும்பத்தினருடனும், பின்னர், பின்லாந்திலும் ஒளிந்திருந்தார். பின்னர், 1917 நவம்பரில் நடந்த இரண்டாவது புரட்சி வெற்றி பெற்றது. லெனின் தாயகம் திரும்பி, புதிய ஆட்சியின் தலைவரானார்.அரசுத் தலைவர் என்ற முறையில் லெனின் ஈவிரக்கமின்றி நடந்து கொண்டார். ஆயினும், மக்கள் நலனுக்குப் பயன்படுகின்ற கொள்கைகளைச் செயல்படுத்துவதில் தீவிர நாட்டமுடையவராக இருந்தார். லெனின் முதலில் முழுமையான சோசலிசப் பொருளாதாரத்தை மிக விரைவாக ஏற்படுத்துவதில் தீவிரம் காட்டினார். ஆனால், இந்த முயற்சி தோல்வி கண்டபோது இவர் தமது கொள்கையை மாற்றிக் கொண்டார். முதலாளித்துவமும் சோசலிசமும் இணைந்த ஒரு கலப்புப் பொருளாதாரத்தை வகுத்துச் செயற்படுத்தினார். இந்தப் பொருளாதார முறையே சோவியத் ஒன்றியத்தில் பல ஆண்டுகள் வரை தொடர்ந்து நீடித்தது.
# விளாதிமிர் லெனின்

## பிப்ரவரி புரட்சி

முதலாம் உலகப் போரினைத் தொடர்ந்து ரஷ்யாவில் தொழிலாளர்கள் பலரும் பாதிக்கப்பட்டனர். வறுமை, பட்டினி சூழ்ந்தது. இப் போரினை லெனின் போன்ற தலைவர்கள் கொள்ளக்காரப் போர் என்று வர்ணித்தனர். ஜார் மன்னருக்காக போராடிய தொழிலாளர்கள் தாங்கள் முதலாளிகளால் சுரண்டப்படுவதை லெனின் பிரட்சாரம் மூலம் அறிந்தனர். போரினை நிறுத்த மக்கள் அனுப்பிய மனுக்கள் ஜார் மன்னரால் நிராகரிப்பட்டதால், 1917ம் ஆண்டு பிப்ரவரி மாதம் மக்களால் இப்புரட்சி நிகழ்த்தப்பட்டு ரஷ்யாவில் மன்னராட்சி முடிவுக்கு கொண்டுவரப்பட்டது. இப்புரட்சியால் ரஷ்யாவின் ஆட்சியை கைப்பற்றிய மிதவாத கம்யுனிஸ்டுகள் ஜார் மன்னரையும் அவரது குடும்பத்தினைரையும் சுட்டுக் கொன்றார்கள். இருப்பினும் உணவுப் பற்றாற்குறை ரஷ்யாவில் நிலவி வந்தது.
# விளாதிமிர் லெனின்

## அக்டோபர் புரட்சி

அக்டோபர் புரட்சியானது (*October revolution*) 1917ல் நிகழ்த்தப்பட்ட பிப்ரவரி புரட்சியை தொடர்ந்து இரண்டாவது கட்டமாக நடத்தப்பட்டதாகும். இது விளாதிமிர் லெனின், மற்றும் லியோன் ட்ரொட்ஸ்கி ஆகியோர் தலைமையில் போல்ஷெவிக்குகளால் நடத்தப்பட்டது. போல்ஷெவிக் புரட்சி என்றும் இப்புரட்சி அறியப்படுகிறது. இதன் மூலம் இடைக்கால ரஷ்ய அரசாங்கம் வீழ்ந்து 1918லிருந்து 1920 ரஷ்யா உள்நாட்டு கலகங்களை சந்தித்தது. அதன் பிறகு 1922ல் சோவியத் ஒன்றியம் அமைக்கப்பட்டது.  
சிலர் இப்புரட்சியினை நவம்பர் புரட்சி என்றும் அழைக்கின்றனர். பிப்ரவரி புரட்சியை பயன்படுத்தி ஆட்சிக்கு வந்த மிதவாத கம்யுனிஸ்டுகளால் ரஷ்யாவில் பெரும் மாற்றம் நிகழவில்லை. இந்த சந்தர்ப்பத்தினை பயன்படுத்தி லெனின் தனது நண்பர்களால் உருவாக்கப்பெற்ற செம்படையினைக் (செஞ்சேனை) கொண்டு ரஷ்யாவினை கைப்பற்றினார். நவம்பர் 7-ஆம் நாள் தலைநகர் பெட்ரோகிராடை வளைத்த இப்படைகளைக் கண்டு இடைக்கால அரசின் வீரர்கள் விலகி நிற்க, வன்முறையில்லாமல் ரஷ்யா கம்யுனிஸ்ட் நாடாக மாறியது.
# விளாதிமிர் லெனின்

## லெனின் சிறப்புகள்

லெனின் ஒரு செயல்வீரராக விளங்கினார். ரஷியாவில் பொதுவுடமை அரசை நிறுவுவதற்குக் கண்ணுங் கருத்துமாகப் பாடுபட்டார். அவர் கார்ல்
மார்க்சின் கொள்கைகளை ஏற்றுக் கொண்டு அவற்றை நடைமுறை அரசியல் செயற்படுத்தினார். 1917 நவம்பர் முதற்கொண்டு உலகெங்கும் பொதுவுடமை ஆட்சி தொடர்ந்து விரிவடைந்து வந்தது. இன்று உலக மக்களில் ஏறத்தாழ மூன்றில் ஒரு பகுதியினர் பொதுவுடமை ஆட்சியின் கீழ் இருக்கிறார்கள். லெனின் முக்கியமாக அரசியல் தலைவராக விளங்கிய போதிலும், அவர் தமது புரட்சிகரமான எழுத்துகளில் மூலமாகவும் கணிசமான அளவுக்குச் செல்வாக்கு பெற்றார்.
# விளாதிமிர் லெனின்

## லெனின் கொள்கைகள்

லெனின், மார்க்ஸ் தத்துவத்தில் ஊறியவர். அவருடைய கொள்கைகள், மார்க்சின் கொள்கைகளுக்கு முரண்படவில்லை. எனினும், முதன்மைகளை அளிப்பதில் அவர் மார்க்சிடமிருந்து பெரிதும் மாறுபட்டார். லெனின் புரட்சி இயக்கங்களை நிறுவுவதில் மிகுந்த அனுபவம் உடையவர். உலகம் முழுவதும் நடைபெற்ற தொழிலாளர் இயக்கங்களை நன்கு அறிந்தவர். ஒரு நாட்டுக்கு உகந்த முறைகளைப் பிற நாடுகளுக்கும் பயன்படுத்துவதை வன்மையாக எதிர்த்தவர். நாட்டுக்கும் உலகத்துக்கும் ஏற்ற முறையில் புரட்சி இயக்கங்களை உருவாக்க வேண்டும் என்ற உறுதியான கொள்கை உடையவர். அவர் புரட்சி நடவடிக்கைகளில் மிகுந்த ஈடுபாடு உடையவராக இருந்தார். வன்முறை இன்றியமையாதது என்று அவர் வலியுறுத்தி வந்தார். "வர்க்கப் போராட்டத்தில ஒரு சிக்கல் கூட வன்முறையின்றி தீர்க்கப்பட்டதாக வரலாறே இல்லை!" என்று அவர் வலியுறுத்தினார். "தொழிலாளர் சர்வாதிகாரம்" பற்றி மார்க்ஸ் இங்குமங்கும்தான் குறிப்பிட்டுள்ளார். ஆனால், லெனின் இந்தக் கோட்பாட்டைத் தீவிர வெறியுடன் பின்பற்றினார். "தொழிலாளர் சர்வாதிகாரம் என்பது வன்முறையின் அடிப்படையில் அமைந்த அதிகாரமேயன்றி வேறில்லை. அந்த அதிகாரத்தை சட்டத்தினாலோ, ஆட்சியினாலோ கட்டுப்படுத்த முடியாதது" என்று அவர் நம்பினார். லெனினுடைய பொருளாதாரக் கொள்கைகளை விட, சர்வாதிகாரம் பற்றிய அவரது கொள்கைகள் தாம் மிகவும் முக்கியத்துவம் வாய்ந்தனவாகும். சோவியத் அரசின் தனிச் சிறப்புக்குக் காரணம் அதன் பொருளாதாரக் கொள்கைகள் அல்ல (வேறு பல நாடுகளிலும் சோசலிச அரசுகள் ஆள்கின்றன). மாறாக அரசியல் அதிகாரத்தை நிரந்தரமாகத் தக்கவைத்துக் கொள்வதற்கான அதன் உத்திகள் தாம் தனித்தன்மை வாய்ந்தனவாகும். லெனினின் காலம் முதற்கொண்டு உலகின் ஒரு முறை நிலையாக வேரூன்றி விட்ட எந்த ஒரு பொதுவுடைமை அரசும் கவிழ்க்கப்பட்டதில்லை. பொதுவுடைமை அரசுகள் ஆட்சியைப் பிடித்தவுடன், நாட்டிலுள்ள பத்திரிகைகள், வங்கிகள், திருச்சபைகள், தொழிற்சங்கங்கள் முதலிய அதிகார நிறுவனங்கள் அனைத்தையும் தம் வலுவான கட்டுப்பாட்டின் கீழ்க் கொண்டு வந்து, உள் நாட்டில் ஆட்சியைக் கவிழ்ப்பதற்கான வாய்ப்பினை அடியோடு ஒழித்து விடுகின்றன. அவர்களுடைய படைக்கலங்களில் பலவீனமானது ஏதேனுமொன்று இருக்கத்தான் செய்யும். ஆனால் அந்த பலவீனத்தை இதுவரை யாரும் கண்டுபிடிக்கவில்லை.
# விளாதிமிர் லெனின்

## லெனின் சாதனைகள்

பொதுவுடைமை இயக்கம், மிகுந்த அரசியல் முக்கியத்துவம் வாய்ந்த ஓர் இயக்கம் என்பதில் ஐயமில்லை. அந்த இயக்கத்தில் மிகவும் செல்வாக்கு மிக்கவர் மார்க்சா, லெனினா என்பது முக்கியமில்லை. மார்க்ஸ், லெனினுக்கு முன்னர் வாழ்ந்தவர்; லெனின் மீது செல்வாக்குச் செலுத்தியவர். இந்தக் காரணத்தினாலேயே மார்க்சை அதிக முக்கியத்துவம் வாய்ந்தவராக கருதுகிறேன். எனினும், ரஷியாவில் பொதுவுடைமை நிறுவுவதில் லெனினுடைய நடைமுறை அரசியல் திறமைதான் அதிக முக்கியத்துவம் வாய்ந்ததாக அமைந்திருந்தது எனலாம். லெனின் இல்லாதிருந்திருந்தால், ஆட்சியைப் பிடிப்பதற்கான ஒரு வாய்ப்புக்காக பொதுவுடைமைவாதிகள் மேலும் பல ஆண்டுகள் காத்திருக்க வேண்டியிருந்திருக்கலாம்; அவர்களுக்கு வலுவான எதிர்ப்புத் தோன்றி, அவர்கள் ஆட்சியைப் பிடிக்காமலே போயிருக்கலாம், அவர் மிகக் குறுகிய காலமே ஆட்சியிலிருந்தார் என்பதையும் கவனத்தில் கொள்ள வேண்டும். மேலும், சோவியத் ஒன்றியத்தில் தொழிலாளர் சர்வாதிகாரம் நிறுவப் பெற்றதற்கு, லெனினுக்குப் பின் ஆட்சிக்கு வந்து லெனினைவிடவும் ஈவிரக்கமின்றி ஆட்சி புரிந்த ஜோசஃப் ஸ்டாலினும் முக்கிய காரணமாவார். லெனின் தமது வாழ்நாள் முழுவதும் கடுமையாக உழைத்தார். அவர் ஈடிணையற்ற எழுத்தாளராகவும் விளங்கினார். அவர் எழுதிய நூல்கள் 55 தொகுதிகளாகத் தொகுக்கப் பெற்றுள்ளன. லெனின் தமது புரட்சிப் பணியில் தீவிர ஈடுபாடுடையவராக இருந்தார். அவர் தமது குடும்பத்தை நேசித்த போதிலும், அந்தக் குடும்பப் பாசம் தமது அரசியல் பணிக்கு இடையூறாக இருக்க அவர் ஒருபோதும் அனுமதித்ததில்லை. லெனின் தமது ஆயுள் முழுவதும் அடக்குமுறையை ஒழிப்பதற்குப் பாடுபட்டபோதிலும், அவருடைய சாதனைகளின் நிகர விளைவாக அமைந்தது உலகின் கணிசமான பகுதியில் தனிநபர் சுதந்திரங்கள் அனைத்தும் அழிக்கப்பட்டதாகும்.
# விளாதிமிர் லெனின்

## லெனின் மரணம்

விளாதிமிர் லெனின் மீது 1918-ஆம் ஆண்டு துப்பாக்கி சூடு நடந்தது. அதை ஒரு ரஷ்யப் பெண் நிகழ்த்தினார். இருப்பினும் அந்நிகழ்வில் லெனின் உயிர் பிழைத்தார்.  
லெனின் இடைவிடாமல் நீண்டகாலம் உழைத்து வந்தது, அவருடைய உடல் நலத்தைச் சீர் குலைத்தது. அதனால் 1922 மே மாதம் அவருக்குப் பக்கவாதம் ஏற்பட்டது. அவர் வேலை செய்யாமல் ஓய்வு எடுக்க வேண்டும் என மருத்துவர்கள் ஆலோசனை கூறினார்கள். அவருக்குத் திசு தடித்தல் என்னும் நோய் முற்றியது. பேச முடியாத நிலையும் ஏற்பட்டது. டிசம்பரில் இவரது வலக்கையும் செயல் இழந்தது. அது முதல் முற்றிலும் செயலற்ற நிலையிலேயே இருந்த லெனின் தனது 54-ம் வயதில் 1924-ஆம் ஆண்டு ஜனவரி 21-ஆம் நாள் மூளை நரம்பு வெடித்து மரணமடைந்தார். இவருடைய மறைவினால் நாடெங்கும் மக்கள் துயரத்தில் ஆழ்ந்தனர். அவருடைய உடல் தைலமூட்டி மாஸ்கோவிலுள்ள செஞ்சதுக்கத்தில் ஒரு அழகான கல்லறையில் வைக்கப் பெற்றது. அந்த உடல் இன்றும் அழியாமல் உள்ளது. அதனை இன்றும் ஆயிரக்கணக்கான மக்கள் நாள்தோறும் பார்த்து மரியாதை செலுத்தி வருகிறார்கள்.
# விளாதிமிர் லெனின்

## உடல்

லெனின் இறந்தாலும் அவருடைய உடல் பதப்படுத்தப்பட்ட நிலையில் ரஷ்யாவில் உள்ள செஞ்சதுக்கத்தில் பாதுகாக்கப்பட்டது. அலங்கரிக்கப்பெற்ற நிலையில் அவரது உடல் பொது மக்களின் பார்வைக்கு 1930ம் ஆண்டில் இருந்து வைக்கப்பெற்றது இவ்விடத்திற்கு லெனின் மாஸோ லியம் என்று பெயர். கிறிஸ்துவ மத வழக்கப்படி உடலானது புதைக்கப்பட வேண்டும் என கிறிஸ்துவ குருமார்கள் தொடர்ந்து வலியுறுத்தி கொண்டிருந்தனர். 1989-ல் ரஷ்ய நாடாளுமன்ற உறுப்பினர் ஒருவர் லெனின் உடலை அவருடைய தாயாரின் சமாதிக்கு அருகில் அடக்கம் செய்ய வேண்டுமென கூறியதை அடுத்து பலத்த எதிர்ப்பு தெரிவிக்கப்பட்டது.  
சோவியத் யூனியன் உடைந்த பிறகு லெனின் உடல் முறைப்படி அடக்கம் செய்யப்பட வேண்டுமென கோரிக்கை பரவலாக எழுந்தது. இதனைத் தொடர்ந்து விளாதிமிர் புடினின் ஆட்சிகாலத்தில் லெனின் உடல் அடக்கம் செய்யப்படுமென அறிவிப்பு வெளிவந்தது.  
எதிர் கால விஞ்ஞான வளர்ச்சி இறந்தவர்களை உயிர்ப்பிக்கும் வல்லமை அடையக்கூடும் என்று அப்போதைய பொதுவுடமை தலைவர்கள் கருதியமையால் லெனின் உடல் பாதுகாக்கப்பட்டது என சொல்லப்படுகிறது.
# விக்கிப்பீடியா:விக்கித் திட்டம் தானியங்கிப் பராமரிப்பு/வேண்டுகோள்கள்

## தானியங்கி வேண்டுகோள்கள்

தானியங்கியால் செய்யவேண்டிய பணிகள் இருந்தால் இங்குப் பட்டியல் இடுங்கள்.
| சேர்க்க/நீக்க/தொகுக்க வேண்டியவை | சேர்க்க/நீக்க/தொகுக்க வேண்டிய கட்டுரைகள்/பட்டியல்கள் | நிலை |
| --- | --- | --- |
| [[: |  |  |
| [[: |  |  |
| } |  |  |
# கிராஸ் பெல்ட்

**கிராஸ் பெல்ட்**, 1970-ல் பொன்னப்பனின் தயாரிப்பில் வெளிவந்த மலையாளத் திரைப்படம்
# கிராஸ் பெல்ட்

## நடிப்பு

- சத்யன்
- திக்குறிசி சுகுமாரன் நாயர்
- பி. ஜே. ஆன்டணி
- கொட்டாரக்கர சீதரன் நாயர்
- பறவூர் பரதன்
- அடூர் பாசி
- பஹதூர்
- கோட்டயம் செல்லப்பன்
- சாரதா
- உஷாகுமாரி
- கவியூர் பொன்னம்மா
- ஆறன்முள பொன்னம்மா
- கோவிந்தன்குட்டி
# கிராஸ் பெல்ட்

## பின்னணிப் பாடகர்கள்

- சி. ஓ. ஆன்றோ
- கே. ஜே. யேசுதாசு
- ரவீந்திரன்
# கிராஸ் பெல்ட்

## பங்காற்றியோர்

- தயாரிப்பு - எ பொன்னப்பன்
- இயக்கம் - மணி
- சங்கீதம் - பாபுராஜ்
- இசையமைப்பு - சீகுமாரன் தம்பி
- வெளியீடு - திருமேனி பிக்சர்
- கதை, வசனம் - என் என் பிள்ளை
# கிராஸ் பெல்ட்

## பாடல்கள்

- சங்கீதம் - பாபுராஜ்
- இசையமைப்பு - சீகுமாரன் தம்பி
| எண் | பாடல் | பாடியோர் |  |
| --- | --- | --- | --- |
| 1 | காலம் மாறிவரும் | கே ஜே யேசுதாஸ் |  |
| 2 | காலம் மாறிவரும் | கே ஜே யேசுதாஸ் |  |
| 3 | சிந்தாபாத் | சி ஓ ஆன்றோ, கே ஜே யேசுதாஸ். | } |
# அம்பலப்புரா

**அம்பலப்புரா**, 1970-ல் தாராசந்து பர்ஜாதியா தயாரித்த மலையாளத் திரைப்படம்.
# அம்பலப்புரா

## நடிப்பு

- பிரேம் நசீர் - உதயவர்மா
- ஷீலா - சாரதா
- கே. பி. உமர் - அப்புண்ணி
- மது - ராஜேந்திரன்
- சாரத - இந்துமதி
- பி. ஜே. ஆன்டணி - மேனன்
- அடூர் பாசி - சங்கரப்பிள்ளை
- சங்கராடி - தாமு
- வீரராகவன் நாயர் - ஆதித்யவர்மா
- பகதூர் - நளிநாட்சன்
- டி. ஆர். ஓமனா - சுபத்ரா தம்புராட்டி
- ஆறன்முளா பொன்னம்மை - சரசுவதி அம்மை
- பிலோமினா - கமலம்
- மீனா - ருத்ராணி
- பறவூர் பரதன் - சோமன்
- சி எ பாலன் - அச்சுத வாரியர்
- கோட்டயம் சாந்த - நாணி அம்மை
- கதீஜா - மாதவி
- பார்வதி -
# அம்பலப்புரா

## பின்னணிப் பாடகர்கள்

- எஸ். ஜானகி
- கே. ஜே. யேசுதாசு
- பி. லீலா
- பி. ஜெயச்சந்திரன்
# அம்பலப்புரா

## பங்காற்றியோர்

- வெளியீடு - ராஜசீ றிலீசு
- திரைக்கதை, வசனம் - சதானந்தன்
- இயக்கம் - பி பாச்க்கரன்
- தயாரிப்பு - டி சி பர்ஜாத்யா
- உதவி இயக்குநர் - வி விஜயன், ஹமீத்
- சங்கீதம் - எம் எச் பாபுராஜ்
# அம்பலப்புரா

## பாடல்கள்

- சங்கீதம் - பாபுராஜ்
- இசையமைப்பு - பி. பாசுக்கரன்
| எண் | பாடல் | பாடியோர் |  |
| --- | --- | --- | --- |
| 1 | தானே திரிஞ்ஞும் மறிஞ்ஞும் | ஜானகி |  |
| 2 | துஹகங்கள்க்கின்னு ஞான் | கே ஜே யேசுதாசு |  |
| 3 | மாவு பூத்து மாதளம் பூத்து | ஜானகி |  |
| 4 | பிரமதவநத்தில் வெச்சென் | பி லீலா |  |
| 5 | குப்பாயக்கீசமேல் குங்குமப்பொட்டுகண்டு | பி ஜயசந்திரன் | } |
# கே. ஏ. தாமோதர மேனன்

**கே.ஏ. தாமோதர மேனன்**, முன்னாள் கேரள அமைச்சரும், எழுத்தாளரும் ஆவார்..
# கே. ஏ. தாமோதர மேனன்

## வாழ்க்கைக் குறிப்பு

- 1906 பிறப்பு
- 1927-30 மியான்மரில்
- 1930 விடுதலைப்போராட்டத்தில் சிறைவாசம்
- 1932 மீண்டும் சிறையில்
- 1936 'சமதர்சி' இதழின் ஆசிரியர்
- 1937-48 'மாத்ரு'பூமி' இதழின் ஆசிரியர்
- 1941 லீலாவுடன் திருமணம்
- 1942-45 சிறையில்
- 1948 ஐக்கிய கேரள குழுவின் செயலாளர்
- 1952 நாடாளுமன்ற உறுப்பினர்
- 1955 காங்கிரசில் இணைந்தார்.
- 1957 கே.பி.சி.சி தலைவர்
- 1960-64 வேளாண்மை அமைச்சர்
- 1979 ஊடக அமைப்பின் தலைவர்
- 1980 மரணம்
# கே. ஏ. தாமோதர மேனன்

## எழுதிய நூல்கள்

- தோப்பிலெ நிதி
- அலச வேளைகள்
- ராஷ்ட்ரவிஞ்ஞானம்
- பாவநாசூனம்
- நர்மகதைகள் (இரண்டு பாகங்கள்)
- திரிஞ்ஞுநோக்கும்போள் (ஆத்மகதை)  
கேரளத்தின் பறவூரில் பிறந்தவர். கருமாலூர் தாழத்துவீட்டில் அச்சுதன் பிள்ளை, களப்புரய்க்கல் நங்கு அம்மை ஆகியோர் இவரது பெற்றோர். இவர் 1906 ஜூன் 12-ல் பிறந்தார். 1980 நவம்பர் 1-ல் இறந்தார்.
# தரவுக்கணம்

**தரவுக்கணம்** அல்லது **தரவுத் தொகுப்பு** (*Dataset*) என்பது தரவுகளின் தொகுப்பு ஆகும். பொதுவாக ஒரு தரவுத்தளத்தில் அமைந்துள்ள அட்டவணையின் உள்ளடக்கத்தை குறிக்கும். அட்டவணையில் உள்ள ஒவ்வொரு பத்தியை(column) ஒரு குறிப்பிட்ட மாறி குறிக்கிறது, மற்றும் ஒவ்வொரு வரிசையும்(row) தரவில் உள்ள ஒரு குறிப்பிட்ட உறுப்பினரை ஒத்துள்ளது. தரவுக்கணம் என்பது தரவு பொருட்களின் தொகுப்பாகவும் கருதலாம்.
# தரவுக்கணம்

## பண்புகள்

பொதுவாக நாம் தரவுக்கணத்தின் பண்புகளாக பின்வரும் மூன்றை குறிப்பிடலாம்:
# தரவுக்கணம்

## பண்புகள்

### பரிமாணம் (Dimensionality)

பரிமாணம் என்பது தரவுக்கணத்தில் உள்ள தரவுப் பொருள் எத்தனை இயற்பண்புகளை கொண்டுள்ளது என்பதை குறிக்கிறது.
# தரவுக்கணம்

## பண்புகள்

### ஸ்பார்சிட்டி (Sparsity)

ஸ்பார்சிட்டி என்பது தரவுகளில் பூஜ்யம் இல்லாத மதிப்புக்களின் எண்ணிக்கையை குறிக்கும். இது குறிப்பிடத்தக்க வகையில் கணக்கிடுதல் நேரத்தையும் சேமிப்பையும் மிச்சப்படுத்துகிறது.
# தரவுக்கணம்

## பண்புகள்

### நுணுக்கம் (Resolution)

தரவுக்கணத்தின் நுணுக்கத்தை பொறுத்து தரவின் பண்புகள் வேறுபடும்.தரவுக்கணத்தின் நுணுக்கம் கரடுமுரடனதாக இருந்தால் தரவின் அமைப்பை அறிய முடியாது.
# தரவுக்கணம்

## தரவுக்கனத்தின் வகைகள்

- பதிவுத் தரவு
- வரைபட தரவு
- வரிசையிடபட்ட தரவு
# தரவுக்கணம்

## பொது பயன்பாட்டு தரவுக்கனங்கள்

பொது பயன்பாட்டு தரவுக்கனங்களின் தொகுப்புகள் பொதுவாக ஆராய்ச்சி நோக்கங்களுக்காகவும், கற்பதற்காகவும் இலவசமாக கிடைக்கும் தரவுக்கனங்கள் ஆகும்.  
- ஐரிஸ் பூக்களின் தரவுக்கணம்(Iris_flower_data_set) - பல்மாறி தரவுக்கணம்
- பூபா கல்லீரல் தரவுக்கணம்(Bupa Liver Dataset)
# உலகக் கழிவறை நாள்

**உலகக் கழிவறை நாள்** (*World toilet day*) ஆண்டு தோறும் நவம்பர் 19 ஆம் நாள் கொண்டாடப்பட்டு வருகிறது. இந்நாளிலேயே 2001 ஆம் ஆண்டில் உலகக் கழிவறை அமைப்பு ஆரம்பிக்கப்பட்டது. அன்று முதல் இவ்வமைப்பின் உறுப்பு நாடுகள் இந்நாளை உலகளாவிய முறையில் சிறப்பாகக் கொண்டாடி வருகின்றன. அடிப்படைக் கழிவறை வசதிகள் பற்றியும், அது குறித்த விழிப்புணர்வை மக்களுக்கு ஏற்படுத்துவதுமே இந்நாளின் முக்கிய நோக்கமாகும்.  
2013 சூலையில் ஐக்கிய நாடுகள் பொதுச் சபை நவம்பர் 19 ஆம் நாளை ஐக்கிய நாடுகளின் சிறப்பு நாளாகக் கொண்டாடுவதெனத் தீர்மானித்தது. இதற்கான முன்மொழிவை சிங்கப்பூர் ஐக்கிய நாடுகள் சபையில் முன்வைத்து அத்தீர்மானம் ஏகமனதாக ஏற்றுக் கொள்ளப்பட்டது.  
ஐக்கிய நாடுகள் மற்றும் வேறு அமைப்புகளின் அறிக்கைகளின் படி உலகின் மூன்றில் ஒரு பங்கு மக்கள் அடிப்படை கழிவறை வசதிகளற்று வாழ்கிறார்கள் எனக் கணக்கிடப்பட்டுள்ளது.
இந்தியாவில் 2011 மக்கள் தொகைக் கணக்கெடுப்பு அறிக்கையின்படி 131 மில்லியன் குடும்பங்களில் கழிவறை வசதி இல்லை எனவும் அவர்களில் எட்டு மில்லியன் குடும்பத்தினர் பொதுக் கழிவறையையும் 123 மில்லியன் குடும்பங்கள் வெளியிடங்களையும் கழிவறைகளாகப் பயன்படுத்துகிறார்கள்.
# ராய்ப்பூர் மக்களவைத் தொகுதி

**ராய்ப்பூர் மக்களவைத் தொகுதி** (Raipur Lok Sabha constituency), சத்தீசுகரின் 11 மக்களவைத் தொகுதிகளில் ஒன்று.
# ராய்ப்பூர் மக்களவைத் தொகுதி

## சட்டமன்றத் தொகுதிகள்

ராய்ப்பூர் மக்களவைத் தொகுதி பின்வரும் சட்டமன்றத் தொகுதிகளைக் கொண்டுள்ளது:
| 45 | பலோடா பசார் | பொது | பலோடா பஜார் |
| --- | --- | --- | --- |
| 46 | பாதாபாரா |  |  |
| 47 | தர்சிவா | ராய்ப்பூர் |  |
| 48 | ராய்ப்பூர் நகரம் |  |  |
| 49 | ராய்ப்பூர் மேற்கு |  |  |
| 50 | ராய்ப்பூர் வடக்கு |  |  |
| 51 | ராய்ப்பூர் தெற்கு |  |  |
| 52 | அரங் | பட்டியல் சாதி |  |
| 53 | அபன்பூர் | பொது |  |
# ராய்ப்பூர் மக்களவைத் தொகுதி

## நாடாளுமன்ற உறுப்பினர்கள்

| 1952 | 1வது | பூபேந்திர நாத் மிஸ்ரா | இந்திய தேசிய காங்கிரசு |
| --- | --- | --- | --- |
| மினிமாதா அகம் தாசு குரு |  |  |  |
| 1957 | 2வது | பீரேந்திர பகதூர் சிங் |  |
| கேசர் குமாரி தேவி |  |  |  |
| 1962 | 3வது | கேசர் குமாரி தேவி |  |
| 1967 | 4வது | லகான் லால் குப்தா |  |
| 1971 | 5வது | வித்தியா சரண் சுக்லா |  |
| 1977 | 6வது | புருசோத்தம் கௌசிக் | ஜனதா தளம் |
| 1980 | 7வது | கேயூர் பூசண் | இந்திய தேசிய காங்கிரசு (I) |
| 1984 | 8வது |  |  |
| 1989 | 9வது | ரமேஷ் பைஸ் | பாரதிய ஜனதா கட்சி |
| 1991 | 10வது | வித்தியா சரண் சுக்லா | இந்திய தேசிய காங்கிரசு |
| 1996 | 11வது | ரமேஷ் பைஸ் | பாரதிய ஜனதா கட்சி |
| 1998 | 12வது |  |  |
| 1999 | 13வது |  |  |
| 2004 | 14வது |  |  |
| 2009 | 15வது |  |  |
| 2014 | 16வது |  |  |
| 2019 | 17வது | சுனில் குமார் சோனி |  |
| 2024 | 18வது | பிரிஜ்மோகன் அகர்வால் | } |
# ராய்ப்பூர் மக்களவைத் தொகுதி

## தேர்தல் முடிவுகள்

### 1977 தேர்தல்

- புருஷோத்தம் லால் கௌசிக் (BLD) : 186,296 வாக்குகள்
- வித்யாசரண் சுக்லா (INC) : 102,684
# ராய்ப்பூர் மக்களவைத் தொகுதி

## மேலும் பார்க்கவும்

- ராய்ப்பூர்
- இந்திய மக்களவைத் தொகுதிகள்
# ராய்ப்பூர் மாவட்டம்

**ராய்ப்பூர் மாவட்டம்**, இந்திய மாநிலமான சத்தீசுகரில் உள்ளது. இங்கு தாது வளங்கள் அதிகளவில் உள்ளன. இதன் தலைமையகமாக ராய்ப்பூர் நகரம் விளங்குகிறது. இங்கு ஏறத்தாழ 40 இலட்சம் மக்கள் வாழ்கின்றனர்.
# ராய்ப்பூர் மாவட்டம்

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி ராய்ப்பூர் நகரத்தின் மக்கள் தொகை 40,63,872 ஆகும் 2011 ஆம் ஆண்டின் மக்கள் தொகைக் கணக்கெடுப்பின்படி, சத்தீசுகரில் அதிக மக்கள் தொகையைக் கொண்ட மாவட்டம் இதுவே.
# ராய்ப்பூர் மாவட்டம்

## மாவட்ட நிர்வாகம்

ராய்ப்பூர் மாவட்டத்தை 13 வட்டங்களாகப் பிரித்துள்ளனர். இங்கு இரண்டு மக்களவைத் தொகுதிகளும், 13 மாநிலச் சட்டப் பேரவைகளும் உள்ளன.
# ராய்ப்பூர் மாவட்டம்

## அரசியல்

இம்மாவட்டம் 7 சட்டமன்றத் தொகுதிகளைக் கொண்டது.
# ராய்ப்பூர் மாவட்டம்

## பண்பாடு

இங்கு வாழும் மக்கள் சத்திசுகரி மொழியில் பேசுகின்றனர். பெண்கள் புடவைகளை அணிகின்றனர்.  
இங்குள்ள சம்பரண் என்னும் ஊரில் வல்லபாச்சார்யா.என்ற முனிவர் பிறந்தார்.
# வார்ப்புரு:Infobox body of water

| bodyclass = vcard
| bodystyle =
| headerstyle = -bottom: #cedeff solid  
| abovestyle = background-color: #cedeff; font-size: 125%;
| aboveclass = fn org
| above =  
| titleclass = fn org
| title = |yes|}}  
| subheaderclass = nickname
| subheaderstyle = font-size:100%; -bottom: solid #cedeff;
| subheader = }  
| imagestyle = line-height: 1.2; -bottom: solid #cedeff;  
| image =
| caption = }  
| image2 = |sizedefault=maxsize==yes|alt=}}}
| caption2 = }  
| image3 =  
| image4 = |maxsize=sizedefault==yes|alt=}}}
| caption4 = }  
| rowclass1 = adr
| label1 = அமைவிடம்
| class1 = region
| data1 = }  
| label2 = குழு
| data2 = }
| class2 = category  
| label3 = <span title="Geographical coordinates">ஆள்கூறுகள்</span>
| data3 =  
| label4 =
| data4 =
| class4 = category  
| class5 = nickname
| label5 = பூர்வீக பெயர்
| data5 = }  
| label6 = சொற்பிறப்பு
| data6 = }  
| label7 = Part&nbsp;of
| data7 = }}  
| label8 = <span title="Primary inflows: rivers, streams, precipitation">முதன்மை வரத்து</span>
| data8 = }  
| label9 = ஆற்று மூலங்கள்
| data9 = }  
| label10 = <span title="Primary outflows: rivers, streams, evaporation">முதன்மை வெளியேற்றம்</span>
| data10 = }  
| label11 = <span title="Primary outflows: oceans, seas, straights">பெருங்கடல்/கடல் மூலங்கள்</span>
| data11 = }  
| label12 = வடிநிலப் பரப்பு
| data12 = }  
| label13 = வடிநில&nbsp;நாடுகள்
| data13 = }}  
| label14 = மேலாண்மை முகமை
| data14 = }
| class14 = agent  
| label15 = பதவி
| data15 = }
| class15 = category  
| label16 = கட்டியது
| data16 = }  
| label17 = கட்டுமானப் பொறியாளர்
| data17 = }  
| label18 = முதல் வெள்ளம்
| data18 = }  
| header21 = }}  
| label22 = அதிகபட்ச நீளம்
| rowclass22 = note
| data22 = }  
| label23 = அதிகபட்ச அகலம்
| rowclass23 = note
| data23 = }  
| label24 = குறைந்தபட்ச அகலம்
| rowclass24 = note
| data24 = }  
| label25 =
| rowclass25 = note
| data25 = }  
| label26 = சராசரி ஆழம்
| rowclass26 = note
| data26 = }  
| label27 = அதிகபட்ச ஆழம்
| rowclass27 = note
| data27 = }  
| label28 =
| rowclass28 = note
| data28 = }  
| label29 =
| rowclass29 = note
| data29 =  
| label30 = உவர்ப்புத் தன்மை
| rowclass30 = note
| data30 = }  
| label31 = கரை நீளம்<sup>1</sup>
| rowclass31 = note
| data31 = }  
| label32 = கடல்மட்டத்திலிருந்து உயரம்
| rowclass32 = note
| data32 = }  
| header36 =  
| label37 = அதிகபட்ச வெப்பநிலை
| rowclass37 = note
| data37 = }  
| label38 = குறைந்தபட்ச வெப்பநிலை
| rowclass38 = note
| data38 = }  
| label39 = உறைவு
| data39 = }  
| label40 = அணை
| data40 = }  
| label41 =
| data41 = }  
| label42 = பிரிவுகள்/துணைப் பகுதிகள்
| data42 = }  
| label43 = அகழிகள்
| rowclass43 = note
| data43 = }  
| label44 = பெஞ்சுகள்
| rowclass44 = note
| data44 = }  
| label45 = குடியேற்றங்கள்
| data45 = }  
| label46 = இணையதளம்
| data46 = }  
| label47 = மேற்கோள்கள்
| class47 = note
| data47 = }  
| header48 = }}}}  
| belowstyle = font-size: smaller; -bottom: solid #cedeff; -top: solid #cedeff
| below =
}}<noinclude>  
</noinclude>
# அயூப் அஸ்மின்

**அல் சேக் அயூப் அஸ்மின்** (*Al Shaikh Ayub Asmin*) இலங்கை அரசியல்வாதியும், மாகாண சபை உறுப்பினரும் ஆவார்.  
யாழ்ப்பாணத்தில் பிறந்த அஸ்மின் நல்லாட்சிக்கான மக்கள் இயக்கம் தலைமையிலான அரசியல் கூட்டணியின் உறுப்பினர் ஆவார்.  
அஸ்மின் 2013 மாகாணசபைத் தேர்தல்களில் தமிழ்த் தேசியக் கூட்டமைப்பின் சார்பில் மன்னார் மாவட்டத்தில் போட்டியிட்டு, 1009 வாக்குகள் பெற்றுத் தோல்வியடைந்தார்.. ஆனாலும் தமிழ்த் தேசியக் கூட்டமைப்புக்குக் கிடைத்த மேலதிக இரண்டு இடங்களில் ஒன்று இவருக்கு வழங்கப்பட்டு 1வது வட மாகாண சபைக்குத் தேர்தெடுக்கப்பட்டார். இவருக்கு வட மாகாணத்தின் முசுலிம்களுக்கான மீள்குடியேற்றம் மற்றும் புனர்நிர்மாணம் தொடர்பாக முதலமைச்சருக்கான ஆலோசகராக முதலமைச்சரினால் நியமிக்கப்பட்டார். அயூப் அஸ்மின் மாகாண சபை உறுப்பினராக முதலைமைச்சர் க. வி. விக்னேஸ்வரன் முன்னிலையில் வீரசிங்கம் மண்டபத்தில் 2013 அக்டோபர் 11 இல் பதவிப் பிரமானம் செய்தார்.
# புனித பசில் பேராலயம்

**அகழியின் மீது அமைந்துள்ள மிகவும் தூய இறையன்னையின் பாதுகாவலின் முதன்மைப்பேராலயம்** (, ) அல்லது **போக்ரோவ்ஸ்கி முதன்மைப்பேராலயம்** என்பது மாஸ்கோவிலுள்ள செஞ்சதுக்கத்தில் அமைந்துள்ள உருசிய மரபுவழித் திருஞ்சபையின் ஆலயத்தின் அதிகாரப்பூர்வ பெயராகும். இவ்வாலயம் பொதுவழக்கில் "பேறுபெற்ற பசிலியின் முதன்மைப்பேராலயம்" (*Cathedral of Vasily the Blessed*) எனவும், ஆங்கிலத்தில் "புனித பசில் பேராலயம்" எனவும் அழைக்கப்படுகின்றது. இது 1555–61 காலப்பகுதியில் "அச்சத்திற்குரிய" இவானின் கட்டளையால் அஸ்டிரகான் மற்றும் காசான் முற்றுகையின் நினைவாக கட்டப்பட்டது.
# கிறிஸ்து மீட்பர் பேராலயம்

**கிறிஸ்து மீட்பர் பேராலயம்** (*Cathedral of Christ the Saviour*, (, *Khram Khrista Spasitelya*) என்பது கிரெம்லினின் தென்மேற்கிலிருந்து சிறு தொலைவிலுள்ள மொஸ்கோ ஆற்றின் தென் பகுதியில் அமைந்துள்ள உருசியாவின் மொஸ்கோவில் அமைந்துள்ள பேராலயம் ஆகும். இதன் முழு உயரமும் ஆக அமைந்து உலகிலுள்ள மிக உயரிய இரசிய மரபுவழி கிறித்தவ சபை தேவாலயமாகும்.
# கிறிஸ்து மீட்பர் பேராலயம்

## வெளியிணைப்புகள்

- Travel2moscow.com – Official Moscow Guide
- Official website, with full details of the construction and reconstruction history.
- Cathedral of Christ the Savior in Moscow by Evgenia Kirichenko
- Cathedral of Christ the Saviour in Moscow: A Russian Allegory
- Churches Around the World Archive
# கிறிஸ்து மீட்பர் பேராலயம்

## வெளியிணைப்புகள்

### ஒளிப்படம் மற்றும் கானொளிகள்

- 360° Virtual Tour of the Cathedral of Christ the Saviour
# வருடம் 2000 சிக்கல்

**வருடம் 2000 சிக்கல்** (ஆங்கிலத்தில் : Year 2000 problem அல்லது Y2K problem) என்பது கி.பி 2000 ஆம் ஆண்டு ஏற்பட்ட ஒரு பிரச்சனை ஆகும். கணினி சார்ந்த அல்லது சாராத தரவு சேமிப்பில் இது காணப்பட்டது. நான்கு இலக்க வருடத்தை இரண்டு இலக்கமாக சுருக்கும்போது 2000 என்பது 00 என குறிப்பிடப்படும். அதனால் கணினி நிரல்கள் xx99 எனும் ஆண்டிலிருந்து xx00 என்னும் ஆண்டிற்கு தாவ சிரமப்பட்டன.
இது ஜனவரி 1, 2000 ஆம் ஆண்டிற்கு பிறகு சில தேதி சார்ந்த கணிணி செயலாக்கங்களை பாதித்தது.
# அரவிந்தன் (இயக்குநர்)

**அரவிந்தன்**, மலையாளத் திரைப்பட இயக்குநர் ஆவார். இவரது முழுப்பெயர் கோவிந்தன் அரவிந்தன் (கோ. அரவிந்தன்) என்பதாகும்.மேலும், இயக்குராகவும், திரைக்கதை ஆசிரியராகவும், ஓவியராகவும் இருந்துள்ளார். மலையாளத் திரைப்படத்துறையில் இணைத் திரைப்படங்களின் முன்னோடிகளில் ஒருவராக அறியப்படுகிறார். இவர் தனது வழக்கத்திற்கு மாறான திரைப்பட இயக்கத்திற்காக அறியப்பட்டார்; இவர் தனது திரை வடிவங்களை தொடர்ந்து மாற்றிக்கொண்டே இருந்தார். மேலும் வழக்கமான கதை சொல்லும் பாணிகளாக இல்லாமல் கதைசொல்லலில் பரிசோதனைகளை செய்தார்.  
1990 ஆம் ஆண்டு இந்திய அரசு இவருக்கு நான்காவது மிக உயர்ந்த குடிமை விருதான பத்மசிறீ விருதை வழங்கியது.
# அரவிந்தன் (இயக்குநர்)

## வாழ்க்கைக் குறிப்பு

இவர் 1935 சனவரி 21 ல் கோட்டயத்தில் பிறந்தார். மலையாள எழுத்தாளரான எம். என். கோவிந்தன் நாயர் இவரது தந்தை. திரைப்பட இயக்குநராகும் முன், மாத்ருபூமி இதழில் ‘செறிய மனுஷ்யரும் வலிய லோகவும்’ என்னும் சித்திரக்கதை எழுதியிருந்தார். 1960களின் ஆரம்பத்தில் வெளியான இந்தக் கதையில் ராமு, குருஜி என்ற கதாப்பாத்திரங்களைக் கொண்டிருந்தது.
# அரவிந்தன் (இயக்குநர்)

## திரைத்துறை

சிதம்பரம், வாஸ்துஹாரா உட்பட திரைப்படங்கள், சி. வி. ராமனின் சிறுகதைகளை முதன்மைப்படுத்தி வெளிவந்தன.
# அரவிந்தன் (இயக்குநர்)

## விருதுகள்

இவர், சிறந்த இயக்குனருக்கான அரசின் விருதினை, 1974, 1978, 1979, 1981, 1985, 1986, 1990 ஆகிய ஆண்டுகளில் பெற்றார். சிறந்த இயக்குனருக்கான தேசிய விருதினை 1977, 1978, 1986 ஆகிய ஆண்டுகளில் பெற்றார்.  
அரவிந்தன் 1991 மார்ச்சு 15 ஆம் நாள் அன்று இறந்தார்.
# அரவிந்தன் (இயக்குநர்)

## இயக்கிய திரைப்படங்கள்

- உத்தராயனம் (1974)
- காஞ்சன சீதை (1977)
- தம்பு (1978)
- கும்மாட்டி (1979)
- எஸ்தப்பான் (1980)
- போக்குவெயில் (1981)
- விதி (1985)
- த சீர் ஹூ வாக்ஸ் அலோன் (1985)
- சிதம்பரம் (1985)
- த பிரௌன் லான்ட்ஸ்கேப் (1985)
- ஒரிடத்து (1986)
- காண்டூர்ஸ் ஆப் லீனியார் ரிதம் (1987)
- மாறாட்டம் (1988)
- அனாதி தாரா (1988)
- உண்ணி (1989)
- சகஜ (1990)
- வாஸ்துஹாரா (1991)
# அக்கு அக்பர்

**அக்கு அக்பர்**, மலையாளத் திரைப்பட இயக்குநர் ஆவார். 2009-ல் வெளியான ”வெறுதே ஒரு பார்ய” என்ற திரைப்படத்தின் வெற்றியால் புகழ் பெற்றார். 2007-ல் வெளியான இந்தித் திரைப்படம், “கௌரி: த அன்பார்ன்” என்ற திரைப்படம் இவரது முக்கிய திரைப்படங்களில் ஒன்றாகும்.
# அக்கு அக்பர்

## திரைப்படங்கள்

- மழைத்துள்ளிக்கிலுக்கம் (2002)
- சதானந்தன்றெ சமயம் (2003)
- கௌரி: த அன்பார்ன் (2007)
- வெறுதே ஒரு பார்ய (2008)
- காணா கண்மணி (2009)
# அக்கு அக்பர்

## விருதுகள்

- ஏஷ்யானெட் திரைப்பட விருது
- 2008: மிகச்ச ஸம்விதாயகன்: வெறுதே ஒரு பார்ய
# ராகுல் தேவ் பர்மன்

**ராகுல் தேவ் பர்மன்** (Rahul Dev Burman) (27 சூன் 1939 - 4 சனவரி 1994) ஆர். டி. பர்மன் என அறியப்படும் இவர் இந்திய பாலிவுட் திரைப்படத்துறையில் திரைப்பட இசையமைப்பாளரும் திரைப்படப் பாடகரும் ஆவார்.  
இவரது தந்தை சச்சின் தேவ் பர்மன் ஒரு திரைப்பட இசையமைப்பாளர். ஆர். டி. பர்மனின் இரண்டாவது மனைவி திரைப்படப் பாடகி ஆஷா போஸ்லே.
# அஞ்சலி மேனன்

**அஞ்சலி மேனன்** (*Anjali Menon*) இந்தியாவைச் சேர்ந்த ஒரு திரைப்படத் தயாரிப்பாளர் மற்றும் திரைக்கதை எழுத்தாளர் ஆவார். முக்கியமாக மலையாளத் திரைப்படங்களில் இவர் பணியாற்றுகிறார். அஞ்சலி தனது பணிகளுக்காக பன்னாட்டு, தேசிய மற்றும் மாநில விருதுகளை வென்றுள்ளார். மஞ்சாடிகுரு, கேரளா கேஃப், உசுதாது ஓட்டல், பெங்களூரு நாட்கள், ஒண்டர் உமன் போன்ற திரைப்படங்களுக்காக நன்கு அறியப்படுகிறார்.
# அஞ்சலி மேனன்

## திரைப்படங்கள்

| வருடம் | படம் | பங்கு | மூலம் |
| --- | --- | --- | --- |
| 2009 | * கேரள கபே* | இயக்குனநர் மற்றும் கதாசிரியர் |  |
| 2012 | *மஞ்சாடிக்குரு* | இயக்குனநர் மற்றும் கதாசிரியர் |  |
| 2012 | *உசுதாது ஓட்டல்* | கதாசிரியர் |  |
| 2014 | *பெங்களூர் டேசு* | இயக்குனநர் மற்றும் கதாசிரியர் |  |
# அஞ்சலி மேனன்

## விருதுகள்

- 2008: கேரளத்தின் தேசிய திரைப்பட விழா
--சிறந்த மலையாளத் திரைப்படத்திற்கான பிப்ரேசி விருது - மஞ்சாடிக்குரு
--சிறந்த புதிய இயக்குனருக்கான ஹசன்குட்டி விருது - மஞ்சாடிக்குரு
- 2012: சிறந்த திரைக்கதைக்கான கேரள அரசின் திரைப்பட விருது - (மஞ்சாடிக்குரு)
- 2012: சிறந்த வசனத்திற்கான தேசிய விருது - (உஸ்தாத் ஹோட்டல்)
# அமல் நீரத்

**அமல் நீரத்** *(Amal Neerad)* மலையாளத் திரைப்பட இயக்குநர் ஆவார். இவரது சொந்த ஊர் எர்ணாகுளம்.
# அமல் நீரத்

## வாழ்க்கைக் குறிப்பு

தந்தை மற்றும் தாயாரின் பணி காரணமாக கொல்லத்தில் பிறந்த இவர் கோட்டயத்திற்கு இடம்பெயர்ந்து இறுதியாக எர்ணாகுளத்தில் குடியேறி வாழ்ந்தார். பள்ளி மற்றும் கல்லூரி படிப்பை எர்ணாகுளத்தில் முடித்தார்.
எர்ணாகுளம் மகாராஜா கல்லூரியில் ஆசிரியருந்த சி. ஆர் ஓமனக்குட்டனின் மகன். இவர் மஹாராஜா கல்லூரியில், தொண்ணூறுகளில் பயின்றபோது, திரைப்படக் குழுவில் உறுப்பினாரயிருந்தார்>
# அமல் நீரத்

## திரைத்துறை

ராம்கோபால் வர்மா தயாரிப்பில், ரோகித் சுக்ராஜ் இயக்கிய ஜேம்ஸ் என்ற இந்தித் திரைப்படத்தின் வழியான அறிமுகமானார்.
# அமல் நீரத்

## இயக்கியன

- பிக் பி (2007)
- சாகர் எலியாஸ் ஜாக்கி ரீலோடட் (2009)
- அன்வர் (2010)
- பாச்சிலர் பார்ட்டி (2012)
- 5 சுந்தரிகள் (குள்ளன்றெ பார்ய)
- இயொபின்டெ புஸ்தகம் (Iyobinte Pusthakam)(2014)
# அன்வர் ரஷீத்

**அன்வர் ரஷீத்**, ஒரு மலையாளத் திரைப்பட இயக்குநர் ஆவார். இவர் 2005-ல் வெளியான ராஜமாணிக்கம் என்ற திரைப்படத்தினை இயக்கியவர். மம்மூட்டி நாயகனாய் நடித்திருந்த இத்திரைப்படம் பெருவெற்றி பெற்றது என்பது குறிப்பிடத்தக்கது.  
தொடர்ந்து, 2007-ல் சோட்டா மும்பை என்ற திரைப்படத்தை இயக்கினார். மோகன்லால் நாயகனாய் நடித்த இதுவும் பெருவெற்றி பெற்றது.
# அன்வர் ரஷீத்

## திரைப்படங்கள்

| 2005 | ராஜமாணிக்கம் |  |
| --- | --- | --- |
| 2007 | சோட்டா மும்பை |  |
| 2008 | அண்ணன் தம்பி |  |
| 2009 | கேரள கபே |  |
| 2012 | உஸ்தாத் ஹோட்டல் | } |
# செகுட்டையனார் கோயில்

**செகுட்டையனார் கோயில்** (ஆங்கிலம்:Seguttaiyanar Temple, Sevittaiyanar Temple; 'செவிட்டையனார் கோயில்' என்றும் அழைக்கப்படுகிறது) என்பது சிவகங்கை மாவட்டம், திருப்பத்தூர் வட்டம், சிங்கம்புணரி ஊராட்சி ஒன்றியத்தை சேர்ந்த மு. சூரக்குடி கோவில்பட்டியில் அமைந்துள்ள பழமையான ஓர் ஐயனார் கோவிலாகும். இந்த கோயிலானது ஏறக்குறைய 1 ஏக்கர் பரப்பளவில் அமைந்துள்ளது. சுற்றிலும் செடி, கொடிகளால் மூடப்பட்ட இயற்கையான சூழ்நிலையில் செகுட்டையனார் வீற்றிருக்கிறார்.
# செகுட்டையனார் கோயில்

## மரபு வரலாறு

முன்பொரு காலத்தில் இக்கோயிலை சுற்றியுள்ள பகுதிகள் அடர்ந்த காடாக இருந்தன. காட்டில் நிறைய மான், முயல், கீரிப்பிள்ளைகள் இருந்ததால் அவ்வப்போது வேட்டை நடைபெற்றது அப்படி ஒருநாள் வேட்டை நடந்தபோது, மானை நோக்கி வேல்கம்பு எறியப்பட்டது. வேல்கம்பானது குறி தவறி அருகில் இருந்த புதரில் சிக்கிகொண்டது. வேல்கம்பை எடுப்பதற்காக சிலர் புதரின் அருகில் சென்று பார்த்தனர். அப்போது, வேல்கம்பு ஒரு வள்ளிக்கிழங்கில் குத்தி நிலை கொண்டிருந்தது. வேல் கம்பை எடுத்தபோது, வள்ளிக்கிழங்கில் இருந்து இரத்தம் பீறிட்டு வந்தது. இதனால் அதிர்ச்சியடைந்த மக்கள், வள்ளிக்கிழங்கை மேலும் தோண்டியபோது உள்ளே ஐயனார் சிலை இருந்தது. வேல்கம்பு தாக்கியதால் ஐயனாரின் காது பாதிக்கப்பட்டு, ஐயனார் செவிடானதாக மரபுவழிக் கதை உண்டு.
# செகுட்டையனார் கோயில்

## காது வளர்க்கும் ஊர் மக்கள்

செகுட்டு ஐயனார் கோயில் அமைந்திருக்கும் மு. சூரக்குடி கோவில்பட்டியில், ஏறத்தாழ 400 முத்தரையர் குடும்பங்களை சேர்ந்த 3000 பேர் வசிக்கின்றனர். ஐயனார் செவிடான மரபு வழிக் கதையை நிரூபிக்கும் வகையில் இவ்வூரில் ஒரு வினோதமான பழக்கம் பல வருடங்களாகத் தொடர்கிறது. ஐயனார் செவிடானதால் தாங்கள் தெய்வ குற்றம் செய்ததாக உணர்ந்த மக்கள், "உன் காதை ஊனமாக்கிய நாங்களும் எங்கள் சந்ததியினரும் காதை ஊனமாக்கி கொள்கிறோம்" என வேண்டியுள்ளனர். அதன்படி, அன்றிலிருந்து இன்று வரை இவ்வூர் மக்கள் காது வளர்ப்பதைப் பழக்கமாகக் கொண்டுள்ளனர். குழந்தை பிறந்த 3 மாதங்களில் காதில் கத்தியால் துளையிட்டு வளையத்தை மாட்டி தொங்க விடுவர். வளையத்தின் எடை தாங்காமல் காது சில நாட்களில் கீழ் நோக்கி இழுபடத் தொடங்கும். இவ்வாறு மக்கள் தங்களது காதை வளர்த்துக் கொள்கின்றனர். இதில் ஆண், பெண் என வேறுபாடு இல்லை. திருமண வயதில் உள்ள சில பெண்கள் வளர்ந்த தங்கள் காதை வெட்டி, மீண்டும் ஒட்ட வைத்துக் கொள்வதும் நடந்துள்ளது. நாகரீகம் கருதியும், திருமணம் தடைபடுவதைக் கருத்தில் கொண்டும் தற்போது பெண்களுக்கு மட்டும் காது வளர்ப்பதில் விதிவிலக்கு கொடுக்கப்பட்டுள்ளது. முன்னர், காது வளர்க்க மறுத்த சிலருக்கு காது செவிடாதல், உடல் ஊனமாதல் போன்ற குறைபாடுகள் ஏற்பட்டதாகவும் இவ்வூர் மக்கள் கூறுகின்றனர்.
# ஸ்ரீ செகுட்டையனார் கோவில் புரவி எடுப்பு திருவிழா

செகுட்டையனார் கோயில் புரவியெடுப்பு திருவிழா சிவகங்கை மாவட்டத்தின் குறிப்பிடத்தகுந்த விழாக்களில் ஒன்றாகும். ஐயனார் சுவாமியின் வாகனம் வெள்ளைக் குதிரை என புராணங்கள் கூறுகின்றன. அதன்படி, மண்ணால் ஆன புரவிகள் (குதிரைகள்) செய்து ஐயனார் கோவிலில் வைத்து வழிபடுவதை இவ்வூர் மக்கள் வருடந்தோறும் திருவிழாவாக கொண்டாடுகின்றனர். மு. சூரக்குடி கிராமத்தில் குதிரைகள் செய்து அவற்றை ஊர்வலமாக கொண்டு சென்று கோவில்பட்டி கிராமத்தில் உள்ள கோயிலில் வைப்பர்.
திருவிழாவிற்கான ஏற்பாடுகள் ஒன்றன் பின் ஒன்றாக மு. சூரக்குடி கிராம ஊர்ப் பெரியவர்களால் செய்யப்படுகிறது. மண் குதிரைகள் செய்யும் பணிகள் திருவிழாவிற்கு சில நாட்களுக்கு முன்னர் துவங்கி வைக்கப்படுகிறது. இந்நிகழ்வு ‘பிடிமண் கொடுத்தல்' என அழைக்கப்படுகிறது. புரவிகள் செய்யும் பொறுப்பு வேளாளர் சமுதாயத்தினைச் சேர்ந்தவருக்கு வழங்கப்படும். புரவிகள் செய்யத் தேவையான களிமண் தஞ்சாவூர் பகுதியில் இருந்து பெறப்படுகிறது. முதலில் மண் புரவிகள் செய்து, சில நாட்கள் வெயிலில் காய வைத்து பின்பு சூளை வைக்கப்படும். திருவிழா அன்று குதிரைகளுக்கு வர்ணம் பூசுவர்.  
கோயில் புரவி எடுப்பு விழாவையொட்டி, கிராமத்தின் சார்பில் இரண்டு பெரிய அரண்மனைப் புரவிகள் செய்யப்படும். அரண்மனைப் புரவியில் ஒன்று ஸ்ரீ செகுட்டையனார் கோயிலிலும், மற்றொன்று ஸ்ரீ சிறைமீட்ட ஐயனார் கோயிலிலும் வைக்கப்படும். ஸ்ரீ சிறைமீட்ட ஐயனார், செகுட்டையனாரின் சகோதரனாகப் பாவிக்கப்படுகிறார். கோயில் விழாவில் அரண்மனைப் புரவிகள் மட்டுமின்றி, நேர்த்திக் கடனுக்காக நூற்றுக்கணக்கான சிறிய புரவிகளும் செய்யப்படும்.  
இத்திருவிழா மொத்தம் இரண்டு நாட்கள் நடைபெறும். வருடந்தோறும் ஜூன் மாதத்தில் நடத்தப்படுகிறது. முதல்நாள் மாலை, மு. சூரக்குடி கிராம புரவித் திடலில் வைக்கப்பட்டிருக்கும் புரவிகள் அனைத்தும் கச்சேரித் திடலுக்குக் கொண்டு வரப்படுகிறது. பிறகு, அங்கு இரண்டு அரண்மனைப் புரவிகளுக்கும் கிராமத்தின் சார்பில் சிறப்புப் பூஜைகள் செய்யப்பட்டு மாலைகள் அணிவிக்கப்படும். இந்த இரண்டு நாட்களும் சாமியாட்டம் நடைபெறும். மறுநாள் மாலை புரவிகள் ஊர்வலமாக எடுத்துச் சென்று ஊரிலிருந்து 1 கி.மீ தொலைவில் உள்ள ஸ்ரீ செகுட்டையனார் மற்றும் ஸ்ரீ சிறைமீட்டையனார் கோயில்களில் வைக்கப்படுவதோடு திருவிழா நிறைவடைகிறது.
# காலம் கடந்த நீதி மறுக்கப்பட்ட நீதிக்குச் சமம்

**காலம் கடந்த நீதி மறுக்கப்பட்ட நீதிக்குச் சமம்** ( Justice delayed is justice denied ) என்பது ஒரு சட்ட அறம். பாதிக்கப்பட ஒருவர் தீர்வுக்கான நம்பிக்கை துளியும் இன்றி பாதிப்புகளையும் சுமந்து கொண்டிருப்பது நியாயமன்று என்னும் அடிப்படையில் விரைவான விசாரணை உள்ளிட்ட உரிமைகளைப் பெற்றுத் தர இந்தக் கூற்று வலியுறுத்துகிறது. உலகெங்கும் உள்ள அரசுகளும் நீதிமன்றங்களும் நடப்பில் உள்ள முறைகளின் சிக்கல்கள் காரணமாகவும் தேங்கியுள்ள வழக்குகளின் சுமை காரணமாகவும் குற்றம் சாட்டப்பட்டவருக்கு உள்ள அரசியல் பின்புலம் காரணமாகவும் மிக மெதுவாகச் செயல்படுவதாகக் கருதும் சட்டச் சீர்திருத்தக்காரர்கள், அவற்றுக்கு எதிரான தங்கள் செயற்பாடுகளுக்கு இக்கூற்றினை அடிப்படையாக கொண்டு இயங்குகிறார்கள்